**עונת 1997/1998** בליגה הלאומית הייתה העונה ה-42 של הליגה הלאומית כליגת הכדורגל הבכירה בישראל.

על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 16 קבוצות ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. העולות החדשות שהצטרפו לליגה הבכירה לקראת עונה זו היו הפועל אשקלון ומכבי עירוני אשדוד. העונה החלה ב-2 באוגוסט 1997 והסתיימה ב-9 במאי 1998 בניצחון של בית"ר ירושלים בפעם השנייה ברציפות, לאחר שהבטיחה את התואר במחזור האחרון.

עונה זו זכתה לכינוי "עונת השרוכים", בעקבות פרשת "משחק השרוכים" שנערך במחזור הלפני אחרון של העונה. במשחק זה התמודדה בית"ר ירושלים מול הפועל בית שאן, ואילולא הייתה מנצחת במשחק הייתה קבוצת הפועל תל אביב מעפילה למקום הראשון. בדקות הסיום של המשחק נראה היה כי שחקני בית שאן אינם מתאמצים למנוע ספיגת שער, ובסופו של דבר הצליחה בית"ר להבקיע שער ניצחון שהבטיח לה את המקום הראשון, והפועל תל אביב הסתפקה במקום השני.

קשרה של בית"ר ירושלים, יוסי אבוקסיס, זכה בתואר כדורגלן העונה בישראל, והמבקיע המצטיין של העונה היה אלון מזרחי ממכבי חיפה עם 18 שערים.

בסיום העונה הפועל באר שבע והפועל אשקלון ירדו ליגה. הקבוצות שעלו מהליגה הארצית לליגה הלאומית בתום העונה היו מכבי יפו והפועל צפרירים חולון.

טבלת הליגה
----------

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | בית"ר ירושלים | 30 | 20 | 9 | 1 | 71 | 33 | 38 | 69 | העפילה לשלב מוקדמות ליגת האלופות |
| 2 | הפועל תל אביב | 30 | 21 | 5 | 4 | 44 | 16 | 28 | 68 | העפילה לשלב מוקדמות גביע אופ"א |
| 3 | הפועל חיפה | 30 | 17 | 9 | 4 | 59 | 27 | 32 | 60 | העפילה לשלב הבתים גביע האינטרטוטו |
| 4 | מכבי חיפה | 30 | 15 | 7 | 8 | 49 | 34 | 15 | 52 | העפילה לשלב המוקדמות גביע אירופה למחזיקות גביע |
| 5 | הפועל פתח תקווה | 30 | 12 | 6 | 12 | 41 | 41 | 0 | 42 |  |
| 6 | מכבי תל אביב | 30 | 10 | 9 | 11 | 42 | 35 | 7 | 39 |  |
| 7 | הפועל כפר סבא | 30 | 10 | 8 | 12 | 39 | 39 | 0 | 38 |  |
| 8 | מכבי הרצליה | 30 | 9 | 8 | 12 | 37 | 40 | 3- | 36 |  |
| 9 | מכבי פתח תקווה | 30 | 8 | 12 | 10 | 27 | 31 | 4- | 36 |  |
| 10 | עירוני ראשון לציון | 30 | 10 | 6 | 14 | 42 | 52 | 10- | 36 |  |
| 11 | הפועל ירושלים | 30 | 8 | 10 | 12 | 35 | 45 | 10- | 34 |  |
| 12 | מכבי עירוני אשדוד | 30 | 8 | 9 | 13 | 39 | 57 | 18- | 33 |  |
| 13 | הפועל בית שאן | 30 | 8 | 7 | 15 | 35 | 51 | 16- | 31 |  |
| 14 | בני יהודה תל אביב | 30 | 8 | 7 | 15 | 26 | 42 | 16- | 31 |  |
| 15 | הפועל באר שבע | 30 | 7 | 9 | 14 | 38 | 57 | 19- | 30 | ירדו ליגה |
| 16 | הפועל אשקלון | 30 | 5 | 6 | 19 | 26 | 50 | 24- | 19 |

1. ↑  הופחתו שתי נקודות

סיפור העונה
-----------

בית"ר ירושלים והפועל תל אביב התמודדו על תואר האליפות ראש בראש, כאשר הפועל תל אביב הובילה את הטבלה עד המחזור ה-13. אז הפועל תל אביב סיימה בתיקו 0-0 עם הפועל באר שבע, ובית"ר הצליחה לנצח את מכבי פתח תקווה ולטפס למקום הראשון. בית"ר החלה לסבול מפציעות והיעדרויות במהלך תקופה זו כאשר אלי אוחנה, כוכבה הוותיק קרע את הרצועה, ואישטוון שאלוי שבר את ידו, בנוסף שחקן הרכש בחלון העברות, ראובן עטר סובב את ברכו כבר באימונו הראשון בקבוצה, מה שלא מנע ממנו להשתתף במשחק הבכורה, שם קרע את הרצועה גם הוא - וסיים את העונה. פציעות אלו החלישו את הקבוצה ואחרי רצף של 2 תיקויים והפסד אחד של בית"ר, בתום המחזור ה-17 חזרה הפועל תל אביב להוביל את הטבלה ב3 נקודות. בית"ר אף לא הצליחה לנצח עד למחזור ה-20 והפער גדל. למזלה של בית"ר רצף ניצחונות העמיד אותה במחזור ה-25, מרחק של הפרש שערים מול היריבה על התואר הפועל תל אביב, ובמחזור זה 2 המתמודדות נפגשו למשחק עונה באצטדיון בלומפילד בו ניצחה בית"ר 1-0 וחזרה להוביל את הליגה בפער של 3 נקודות. עד המחזור ה29 הספיקה הפועל לצמצם את הפער מבית"ר לכדי נקודה אחת בלבד. במחזור זה נפגשה בית"ר מול הפועל בית שאן שנלחמה על חייה בליגה, והפועל תל אביב אירחה בביתה את הפועל פתח תקווה שאיבדה מבחינתה עניין ספורטיבי בליגה.

### מהלך המחזור הלפני אחרון (29)

בגלל חשיבות המחזור והשפעתו על גורל האליפות - כל המשחקים באותו המחזור יועדו להתקיים באותה השעה ובמגרשים הביתיים של הקבוצות, אולם בית שאן אירחה את בית"ר באצטדיון קריית אליעזר ולא בביתה בגלל החלטת המשטרה - שחששה שיגרם אסון עם הקהל הרב של בית"ר שהיה צפוי להגיע לאצטדיון מפאת צפיפות ודוחק, באם יתרחש באצטדיון בעל קיבולת נמוכה כמו האצטדיון הביתי של בית שאן, ובנוסף המשחק של בית"ר החל באיחור של כ-10 דקות על יתר המשחקים בגלל בקשת אנשי הטלוויזיה ששידרו את המשחק לצרכיהם הלוגיסטיים.

המשחק הראשון שהתחיל היה זה של הפועל תל אביב מול הפועל פתח תקווה

|  |  |  |  |  |
| --- | --- | --- | --- | --- |
| 2 במאי 1998 | **הפועל תל אביב** | **1 - 0  (0 - 0)** | **הפועל פתח תקווה** | אצטדיון בלומפילד, תל אביב**צופים:** 8,000**שיפוט:** סבי אלנקווה |
| אודי הובקע שער בדקה ה- 76' 76' |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **הפועל תל אביב** |
|  |  |
| שוער | **1** | שביט אלימלך |
| בלם | **7** | אבי אזולאי הוחלף בדקה ה-52 52' |
| בלם | **5** | שמעון גרשון |
| בלם | **17** | אייל בן עמי כרטיס צהוב  |
| קשר אחורי | **20** | אסי דומב |
| קשר אחורי | **3** | יעקב הלל |
| קיצוני ימני | **4** | מריו מסטרוביץ' כרטיס צהוב  הוחלף בדקה ה-67 67' |
| קיצוני שמאלי | **8** | גיורגי דרסליה |
| קשר קדמי | **14** | שלום תקווה |
| חלוץ מרכזי | **12** | סבסטיאן סימרוטיץ' |
| חלוץ מרכזי | **10** | עופר שטרית הורחק בכרטיס אדום בדקה ה-58 58' |
| **מחליפים:** |
| קשר אחורי | **6** | דמיאן גייזר נכנס כמחליף בדקה ה-52 52' |
| חלוץ מרכזי | **11** | כפיר אודי נכנס כמחליף בדקה ה-67 67' הובקע שער בדקה ה- 76' 76' |
| **מאמן:** |
| אלי כהן |

 |  | 

|  |
| --- |
| **הפועל פתח תקווה** |
|  |  |
| שוער | **1** | שי הס |
| מגן ימני | **2** | בני קוזושווילי כרטיס צהוב  |
| בלם | **5** | ואליד באדיר |
| בלם | **6** | גאבור מרטון |
| מגן שמאלי | **20** | אילן בוארון כרטיס צהוב  הורחק בכרטיס אדום בדקה ה-50 50' |
| קשר מרכזי | **17** | שלומי בן חמו |
| קיצוני ימני | **21** | גיא שמיר הוחלף בדקה ה-77 77' |
| קיצוני שמאלי | **15** | יניב חרמש |
| חלוץ | **10** | אלי אברבנל |
| חלוץ | **8** | אנדריי כרישטופיק הוחלף בדקה ה-61 61' |
| חלוץ מרכזי | **9** | מוטי קקון |
| **מחליפים:** |
| קשר | **16** | עידן שום כרטיס צהוב  נכנס כמחליף בדקה ה-61 61' |
| קשר | **12** | עידן הילל נכנס כמחליף בדקה ה-77 77' |
| **מאמן:** |
| ניר לוין |

 |

משחק זה היה אגרסיבי וללא אירועים רבים ליד שני השערים (במהלכו ספגו הקבוצות 2 כרטיסים אדומים - אחד לכל קבוצה), אך הסתיים ב0-1 וניצחונה של הפועל תל אביב לאחר שער של כפיר אודי בדקה ה-76 שהצליח להבקיע אחרי ניסיונות רבים. משחק זה הסתיים בזמן שבמשחק בחיפה הייתה הדקה ה80 לערך ובית"ר עדיין הובילה את המשחק, אך בדקה ה-86 כבשה הפועל בית שאן שער שוויון - אוהדיה של הפועל תל אביב ששמעו על הבשורה מחיפה החלו לשמוח ופרצו לכר הדשא בבלומפילד על מנת לחגוג את התואר שהיה במרחק ניצחון אחד, אך בדקה ה-93 בהתקפה האחרונה של המשחק הצליחה בית"ר לכבוש שער יתרון, והמשחק נגמר ב3-2 לבית"ר, שהייתה מרחק של ניצחון ביתי אחד מלקחת את תואר האליפות באופן סופי.

|  |  |  |  |  |
| --- | --- | --- | --- | --- |
| 2 במאי 1998 | **הפועל בית שאן** | **2 - 3  (1 - 1)** | **בית"ר ירושלים** | אצטדיון קריית אליעזר, חיפה**צופים:** 13,000**שיפוט:** אייל צור |
| אג'יץ' הובקע שער בדקה ה- 3' 3'  חזן הובקע שער בדקה ה- 86' 86' |  | שאלוי הובקע שער בדקה ה- 45+1' 45+1'  אבוקסיס הובקע שער בדקה ה- 63' 63'  פישונט הובקע שער בדקה ה- 90+3' 90+3' |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **הפועל בית שאן** |
|  |  |
| שוער | **1** | מאיר כהן |
| מגן ימני | **4** | אבי דנן הוחלף בדקה ה-79 79' |
| בלם | **5** | איתן טייב (פ)החטיא בעיטה בדו-קרב פנדלים - מספר 38 38 |
| בלם | **16** | שי אלקסלסי |
| מגן שמאלי | **12** | קובי גנון |
| קשר אחורי | **8** | ג'אמיל חאדר |
| קיצוני שמאלי | **3** | גאלה פנצ'ולידזה |
| קיצוני ימני | **21** | זלדקו אג'יץ' הובקע שער בדקה ה- 4' 4' הוחלף בדקה ה-68 68' |
| קשר התקפי | **11** | שמעון דנן הוחלף בדקה ה-78 78' |
| חלוץ | **10** | סרג'ן צ'ולקוביץ' |
| חלוץ | **9** | גליקה פרימוז |
| **מחליפים:** |
| מגן ימני | **7** | אלמוג חזן נכנס כמחליף בדקה ה-68 68' הובקע שער בדקה ה- 86' 86' |
| קשר |  | מוטי בן חמו נכנס כמחליף בדקה ה-78 78' |
| קיצוני שמאלי | **15** | מאיר מליקה נכנס כמחליף בדקה ה-79 79' |
| **מאמן:** |
| אלישע לוי |

 |  | 

|  |
| --- |
| **בית"ר ירושלים** |
|  |  |
| שוער | **1** | איציק קורנפיין |
| מגן ימני | **13** | רענן דרעי הוחלף  |
| בלם | **5** | סרגיי טרטיאק |
| בלם | **20** | אלון חרזי הוחלף  |
| מגן שמאלי | **3** | דוד אמסלם |
| קשר מרכזי | **8** | יוסי אבוקסיס הובקע שער בדקה ה- 63' 63' |
| קשר מרכזי | **4** | ז'אן טלסניקוב |
| קיצוני שמאלי | **2** | שמוליק לוי הורחק בכרטיס אדום בדקה ה-37 37' |
| קיצוני ימני | **14** | אישטוון האמר |
| קשר התקפי | **19** | אישטוון פישונט הובקע שער בדקה ה- 90+3' 90+3' |
| חלוץ מרכזי | **9** | אישטוון שאלוי הובקע שער בדקה ה- 45+1' 45+1' |
| **מחליפים:** |
| קשר אחורי | **15** | תומר אזולאי נכנס כמחליף  |
| מגן ימני | **7** | איתן מזרחי נכנס כמחליף  |
| **מאמן:** |
| דרור קשטן |

 |

#### תיאור המשחק

משחק זה החל בהפתעה גדולה כאשר דווקא הפועל בית שאן עלתה ליתרון מרגליו של אג'יץ' בדקה הרביעית. בית"ר החלה בהתקפות רבות וניסתה להשוות את המשחק אך ללא הועיל, ובמקביל הציגה משחק הגנה נרפה והפקירה את ההגנה. בדקה ה-37 נגע שחקן בית"ר שמוליק לוי בידו בכדור שהיה בדרך לשער על קו השער, השופט אייל צור שלף לעברו את הכרטיס האדום הישיר וקבע בעיטת עונשין מ-11 מטר לזכות בית שאן. איתן טייב בעט את כדור העונשין, אך החטיא מעל השער והחמיץ את הפנדל. בית"ר המשיכה לתקוף על מנת להשיג שער, ודקה בתוך תוספת הזמן של המחצית הראשונה, השווה חלוץ בית"ר אישטוון שאלוי בנגיחה אחרי בישול של יוסי אבוקסיס. המחצית השנייה נפתחה במספר דקות איחור מפני שחיכו לשוער בית"ר קורנפיין שהתעכב בעלייה למחצית השנייה. בדקה ה-62 כבש שחקן בית"ר, יוסי אבוקסיס מבעיטה חופשית מכ-17 מטרים. המשחק התנהל באיטיות לאחר שנודע לשחקני בית שאן במהלך המחצית השנייה שנשארו בליגה ולמעשה איבדו עניין מבחינתם לכאורה. בדקה ה-86 כבש המגן הצעיר של בית שאן, אלמוג חזן, שער מכ-25 מטרים אלכסונית לשערו של קורנפיין בבעיטה מדויקת לחיבורי השער והשווה את המשחק. בית"ר בדקות אלו הרבתה להחמיץ מצבים טובים מאוד לכיבוש שער ובית שאן הציגה משחק הגנה נרפה. בדקה ה-93, כדקה לפני סיום תוספת הזמן שקבע השופט צור, כבשה בית"ר שער מכדור שהחל בקרן כאשר אבוקסיס מסר כדור מהאגף, נוצרה ערבוביה ברחבה ואף השוער קורנפיין שהיה באזור ועלה לנסות לכבוש בניסיון האחרון, ניסה לבעוט לשער, לאחר מכן הכדור נהדף על ידי שחקן בית שאן, ג'אמיל חאדר - אל פישונט שבעט מקרוב אל השער והחזיר לבית"ר את היתרון. מיד לאחר השער פרצו אוהדי בית"ר ירושלים אל כר הדשא והמשחק נעצר למשך דקות רבות, כאשר ברקע באמצעות מערכת הכריזה של האצטדיון, ביקש יו"ר בית"ר דאז - משה דדש מהאוהדים לצאת מכר הדשא כדי שיוכל השופט לחדש את המשחק ולקבוע את סיומו - אחרת בית"ר תקבל עונש בבית הדין של ההתאחדות לכדורגל. המשחק חודש למספר רגעים כאשר האוהדים נמצאים מחוץ לקווי המגרש - והשופט צור קבע מיידית את סיומו החוקי בניצחון 3-2 לבית"ר.

#### תגובות למשחק

 ערך מורחב – **משחק השרוכים**  

אחרי המחזור והמשחק של בית"ר בפרט, החל עליהום תקשורתי על קבוצת הפועל בית שאן, שחקניה ובראשם איתן טייב (במהלך האחרון של המשחק בדקה ה-93, נצפה שחקן בית שאן, איתן טייב כאשר הוא קושר את שרוך הנעל שלו מעט לפני הוצאת כדור הקרן ומכאן השם "משחק השרוכים", על אף שקשירת השרוכים לא נעשתה בזמן בו שוחק המשחק בפועל), והנהלת הקבוצה ש"מכרו" את המשחק ועל שופט המשחק אייל צור בטענות לחוסר ספורטיביות מצד השחקנים בדקות האחרונות וחלק מהעיתונאים טענו שהיה צריך לעצור את המשחק מחוסר ספורטיביות, וזאת לכאורה לאחר שהתברר להם שנשארו בליגה והמשחק למעשה הפך מבחינתם לחסר ערך. אף הושמעו קולות למכירת המשחק - טענות שנבדקו, ובדיעבד לא הוכחו מעולם (באמצעות חקירה שנפתחה ובדיקת פוליגרף שנעשתה לשחקני בית שאן). בנוסף הושמעו גם טענות כלפי החלטת המשטרה לקיים את המשחק מחוץ לאצטדיון הביתי המקורי של הפועל בית שאן ובכך לתת לבית"ר יתרון מסוים. בית"ר מבחינתה שללה את כל הטענות וחגגה את הניצחון שהוביל אותה למחזור האחרון בהפרש נקודה עם משחק ביתי כנגד מכבי פתח תקווה שכבר איבדה עניין בליגה.

### סוף העונה

הפועל תל אביב ובית"ר ניצחו את המשחקים שלהם, מה שהשאיר את בית"ר במקום הראשון בתום המחזור ה-29.
במחזור האחרון (המחזור ה-30) התארחה מכבי פתח תקווה בטדי למשחק האחרון של העונה, והפועל תל אביב יצאה למשחק חוץ נגד הפועל אשקלון. הפועל תל אביב ניצחה בחוץ 3-2, אך בית"ר ניצחה בבית 1-0 וחגגה את האליפות הרביעית בתולדותיה בהפרש נקודה אחת בלבד על פני הפועל תל אביב.

קישורים חיצוניים
----------------

* עונת 1997/1998 בליגה הלאומית באתר rsssf.com
* משחק השרוכים, הסיפור האמיתי, באתר יוטיוב - תיאור המשחק האחרון במחזור ה-29
* "עונת 1997/98", באתר מכביפדיה

| עונות בליגה העליונה בישראל |
| --- |
| **ליגת ארץ ישראל** | ~~1929/1930~~ • ~~1930/1931~~ • 1931/1932 • ~~1932/1933~~ • 1933/1934 • 1934/1935 • 1935/1936 • 1937 • 1938 • ~~1939~~ • 1940 • ~~1940/1941~~ • 1941/1942 • ~~1942/1943~~ • 1943/1944 • 1944/1945 • ~~1945/1946~~ • 1946/1947 • ~~1947/1948~~ • ~~1948/1949~~ |
| **ליגה א' והליגה הלאומית** | 1949/1950 • ~~1950/1951~~ • 1951/1952 • ~~1952/1953~~ • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |
| **ליגת העל** | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 |